આ બાબતે મુલુંડ પોલીસ-સ્ટેશનમાં નોંધાવાયેલી ફરિયાદ અનુસાર હેરિન જોષી સોમવારે રાતે ૧૧ વાગ્યે કલ્યાણના પ્રાર્થના સમાજમાં કાર્યક્રમ આપીને ઘરે આવ્યો હતો. તેણે તેની હૉન્ડા સિટી કાર પાર્ક કરી હતી અને એમાં પાછળની સીટ પર તથા ડિકીમાં મ્યુઝિકલ ઇન્સ્ટ્રુમેન્ટ્સ રાખ્યાં હતાં. મંગળવારે સવારે કારની ડ્રાઇવિંગ સીટની પાછળના ભાગના જમણી બાજુનો કાચ તૂટેલો હતો અને કારમાં પાછળની સીટ પર તથા ડિકીમાં મૂકેલાં ઇન્સ્ટ્રુમેન્ટ્સ ચોરાઈ ગયાં હતાં.